O 1 K 
o lo 
2. Antagelsen af Iltoptagelse hovedsagelig ved Sekretion og 
Regulering af denne ad nervøs Vej bringer Forholdene i Frøernes 
Lunger i Overensstemmelse med dem, der kendes fra Fiskenes 
Svømmeblære og fra Lungerne hos højere Dyr. Der er intet 
Forsøgsresultat der taler mod en saadan Antagelse. 
Sammenfattende Oversigt over Resultaterne. 
I. Huden og Lungerne har hos Frøerne delt de respiratoriske 
Funktioner saaledes imellem sig, at Kulsyren hovedsagelig udskilles 
gennem Huden, medens Ilten for største Delen optages gennem 
Lungerne (S. 243). 
II. Der er i Henseende til Respirationens Fordeling en ikke 
ringe Forskel mellem Rana temporaria og R. esculenta. Hos den 
sidste er Huden et langt vigtigere Respirationsorgan i Forhold til 
Lungerne end hos den første (S. 250). 
III. Idetmindste hos R. temporaria er det potentielle respira¬ 
toriske Stofskifte gennem Huden i det hele konstant Aaret igennem 
(med den Undtagelse, at Kulsyren viser en betydelig Stigning i 
Parringstiden), medens Lungestofskiftet er yderst variabelt og viser et 
stærkt Maximum i Parringstiden og et Minimum om Vinteren 
(S. 245—247). Kulsyreafgivelsen gennem Lungerne kan hos Vinter- 
frøer falde næsten til 0 (S. 250). 
IV. Hudrespirationen paavirkes ikke af Nerveoverskæringer, 
men det er derimod sandsynligt, at der i Pulmonalgrenene afVagus 
forløber Traade, der har Indflydelse paa Lungerespirationen, og at 
disse Nerver snart har en svagt inciterende og snart en svagt 
hæmmende Tonus (S. 262). 
V. En høj Kulsyreprocent i Luften paavirker nervøse Organer 
i Huden, og en Irritation, som bevirker en Stigning af Iltoptagelsen 
i Lungerne, ledes til Centralnervesystemet (S. 263—278, 275). 
VI. Atropin virker stærkt forøgende paa Kulsyreudskillelsen 
gennem Lungerne og ligeledes paa den Kulsyrespænding, som op- 
